Michel Serres
Michel Serres (født 1. september 1930 ; død 1. juni 2019) var en fransk filosof. Han var oprindelig uddannet marineofficer, men vendte sig henimod filosofien. Han skrev over 50 bøger. Værket er ganske bredt funderet i både antikken, filosofi, kunst, matematik og videnskab.

Serres var medlem af Det Franske Akademi og underviste både på Sorbonne I (Paris Universitet) og Stanford University.

Filosofi 
Hans videnskabsteori inspireret af Gottfried Wilhelm Leibniz og Claude Shannon fik indflydelse på systemteori (Niklas Luhmann) og aktørnetværksteori (Bruno Latour). I sin netværksteori kombinerer Serres både kunst og matematik.

Indtil sin død var Serres en af de sidste æstetisk set velskrivende fagfilosoffer kendt i offentligheden. Serres fordrede æstetiske kriterier af "sandheden", samtidens skribenter skriver i en mellemting imellem teknikalsk-videnskabelige kontorrapporter på den ene side og anglificerede journalistpjecer af lavt abstraktionsniveau, på den anden side. Serres noterede derom i midten af 1980'erne:"... kan man virkelig tænke sandt, når man skriver så grimt?" (Michel Serres: Les cinq sens. Paris 1985, 314 f.).I 1990 foreslog Serres en naturkontrakt (Naturpagten, 1992), og siden også en mediekontrakt. Han var tidligt stor fortaler for Wikipedia.

Bibliografi 
 Le système de Leibniz et ses modèles mathématiques, 2. bind, Paris 1968
 Hermès I-V. Paris 1969-1980
 Genese. Paris 1982, Aarhus 1984
 Statuer. Paris 1987, København 1990
 Naturpagten. Paris 1990, København 1992

Ekstern litteratur 
 Niels Lyngsø: En eksakt rapsodi - om Michel Serres' filosofi. Borgen, København 1994

Mandlige filosoffer
Filosoffer fra Frankrig